Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M8000. Il-EUR-Lex hu l-aċċess fuq l-Internet għal-liġi Ewropea. Minħabba li ma kienx hemm risposta mingħand l-ilmentaturi fil-limitu taż-żmien ta' erba' ġimgħat, is-servizzi tal-Kummissjoni jikkonfermaw li d-diversi lmenti ngħalqu fit-28 ta' Mejju 2016. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri, Il-gvern tar-Rumanija ppreżenta nomini oħra għal tliet karigi li għandhom jimtlew, ADOTTA DIN ID-DEĊIŻJONI: Dawn li ġejjin huma b'dan maħturin bħala membru u membri supplenti tal-Kumitat ta' Konsulenza għas-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2019: Il-Kunsill ser jaħtar f'data aktar tard il-membri u l-membru supplenti li għadhom ma ġewx innominati. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, it-18 ta' Lulju 2016. L-attivitajiet kummerċjali tal-impriżi kkonċernati huma: Italmobiliare hija kumpanija azzjonarja finanzjarja b'investimenti f'kumpaniji li jaħdmu f'setturi differenti, fosthom fil-materjali tal-kostruzzjoni, fl-ippakkjar tal-ikel, fis-settur tal-banek, fil-proprjetà immobbli u fil-kummerċ elettroniku. Clessidra hija kumpanija ta' ekwità privata li tamministra diversi fondi b'kumpaniji ta' portafoll attivi f'diversi setturi, fosthom il-kimika, il-farmaċewtika, il-ħall, prodotti tal-forom tal-plastik, ilbies, ġojjelli ta' lussu, l-infrastruttura tan-netwerk tat-telekomunikazzjoni, is-servizzi finanzjarji u logħob tal-azzard. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza "M.8098 — Italmobiliare/Clessidra SGR", f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-Email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8061 — IMS Health/Quintiles, fl-indirizz li ġej: Il-grupp jikkonsisti fi produtturi tal-frott, produtturi spedituri, produtturi li jaħżnu u stazzjonijiet ta' konsenja. Għalhekk, għandu d-dritt leġittimu li jitlob għall-emendi fl-ispeċifikazzjoni tal-prodott. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: Isem u indirizz tal-grupp, referenzi dwar l-istruttura tal-kontroll. Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda tal-ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda dokument uniku (jew ekwivalenti) u li ma tikkwalifikax bħala minuri skont it-tielet sottoparagrafu tal-Artikolu 53(2) tar-Regolament (UE) Nru 1151/2012 Il-grupp applikant jixtieq jaġġorna fil-forma tiegħu l-ispeċifikazzjoni tal-prodott u jqis għadd ta' prattiki komuni fiż-żona ġeografika, li jsaħħu r-rabta mat-territorju għal din l-IĠP. Fil-fatt, il-grupp jixtieq juża l-ismijiet "Pommes de Savoie" jew "Poires de Savoie" fuq l-ippakkjar jew it-tikkettar tal-prodotti li jinkludu tuffieħ biss jew lanġas biss. Sa issa dawn l-ismijiet sempliċi ma ntużawx peress li l-operaturi jużaw l-isem "Pommes et poires de Savoie" fuq it-tikketti tal-prodotti tagħhom. Dan il-kapitolu ġie ristrutturat u kkumplimentat. L-ispeċifikazzjoni tal-prodott irreġistrata tinkludi sommarju deskrittiv ta' xi varjetajiet awtorizzati (Golden délicious, Reinette Blanche du Kanada u Melrose) u żdiedet deskrizzjoni tat-tuffieħ tal-varjetajiet li ġejjin: Idared, Reinette grise du Kanada u Jonagold; u għal-lanġas tal-varjetà Passe Crassane. Il-lista tal-varjetajiet awtorizzati ġiet ikkumplimentata bil-varjetajiet li ġejjin: Din l-emenda turi l-karatteristika unika tal-ġnien tal-frott ta' Savoie li fih ħafna varjetajiet ikkultivati differenti; l-għadd kbir ta' livelli ta' altitudnijiet, l-esponiment, it-tipi tal-ħamrija rriżultaw fl-adattament ta' diversi varjetajiet. Din id-diversità tissodisfa l-ħtiġijiet ta' metodu ta' kummerċjalizzazzjoni mgħaġġel jew semi mgħaġġel mifrux sew f'Savoie. Dan it-tip ta' kummerċjalizzazzjoni jeżiġi firxa wiesgħa ta' varjetajiet, li jirrispettaw il-ħajja tal-frotta maħżuna u b'hekk jimponi projbizzjoni restrittiva ħafna: in-nuqqas ta' rikorriment għat-trattamenti kimiċi wara l-ġbir. Il-varjetajiet inklużi fil-proġett tal-ispeċifikazzjoni tal-prodott kienu kollha soġġetti għal esperiment biex jiġu verifikati l-ispeċifiċitajiet u r-rabta kawżali tagħhom mal-kundizzjonijiet tal-ħamrija taż-żona ġeografika. L-indikazzjoni ta' daqs minimu li jikkonċerna biss tliet varjetajiet ta' tuffieħ tneħħa. Il-frott kollu għandu jirrispetta l-leġiżlazzjoni Ewropea b'mod partikolari fir-rigward tad-daqs. Fir-rigward tad-daqs il-grupp għandu japplika d-definizzjoni proprja għal kull kategorija kummerċjali. Barra minn hekk, il-varjetà tat-tuffieħa Mutsu tneħħiet mill-ispeċifikazzjoni tal-prodott. Matul ir-rapport tal-ispeċifikazzjoni tal-prodott, il-grupp ħejja lista tal-varjetajiet li kienet tikkorrispondi mal-aspettativi tal-produzzjoni tal-"Pommes et Poires de Savoie", u dan qabel l-akkwist tar-riżultati tal-istazzjonijiet tal-esperiment. Fil-każ tal-varjetà Mutsu, ir-riżultati ta' dawn l-esperimenti intwerew bħala mhux konformi mal-aspettattivi, għalhekk din il-varjetà qatt ma tħawwlet għall-produzzjoni. Sabiex jiġi ffaċilitat il-kontroll tal-konformità tal-frott mad-deskrizzjoni organolettika u fiżikokimika tagħhom, ġew introdotti valuri mmirati fl-ispeċifikazzjoni tal-prodott. Iż-żona ġeografika, definita oriġinarjament skont kriterji purament amministrattivi, issa ġiet iċċentrata fir-reġjun storiku tal-produzzjoni li ma jinkludix il-muniċipalitajiet li jinsabu fl-inħawi b'muntanji għoljin fejn il-frott ma jistax jilħaq livell ta' maturità suffiċjenti. Sabiex tissaħħaħ ir-rabta bejn il-prodott u t-territorju tiegħu, iż-żona ġeografika hija limitata għal ċerti muniċipalitajiet taż-żewġ dipartimenti ta' Savoie u ta' Haute-Savoie u mifruxa fuq seba' muniċipalitajiet supplementari tad-dipartiment ta' Ain li r-rabtiet funzjonali tiegħu mal-operaturi taż-żona huma ppruvati. Dawn il-muniċipalitajiet kollha għandhom l-istess karatteristiċi tal-klima. Dawn huma l-kriterji tal-limiti taż-żona ġeografika: muniċipalità għall-użu tal-produzzjoni tat-tuffieħ u tal-lanġas f'kundizzjonijiet previsti fl-ispeċifikazzjoni tal-prodott tal-IĠP; altitudni ta' bejn il-200 u l-1 500 m; profil ta' art bl-għoljiet tipika tal-promontorju; ħamrija fonda li normalment isserraħ fuq formazzjonijiet sedimentarji tal-ġebla tal-ġir; klima kontinentali b'influwenza tan-Nofsinhar li tikkawża ħafna xita (1 000 m); post ta' kultivazzjoni mħallta u ta' trobbija tal-bhejjem. Iż-żona ġeografika tal-IĠP "Pommes et Poires de Savoie"/"Pommes de Savoie"/"Poires de Savoie" hija mifruxa fuq 463 lokalità minflok fuq 650. L-obbligi ta' rapportar tal-operaturi ġew speċifikati sabiex jiġu strutturati aħjar ir-reġistrazzjonijiet tad-dejta dwar il-kontrolli. Barra minn hekk tfasslet sistema ta' traċċabilità sabiex tiffaċilita s-sorveljanza tal-prodott. Marki ta' identifikazzjoni tal-frott: sabiex tiġi żgurata t-traċċabilità, huwa speċifikat li l-frott li japplika l-isem tal-IĠP "Pommes et Poires de Savoie"/"Pommes de Savoie"/"Poires de Savoie" huwa identifikat b'mod individwali permezz ta' stiker li jkun fiha din l-indikazzjoni meta jiġi ppreżentat lill-konsumaturi bl-ingrossa. Madankollu dan l-obbligu ma japplikax meta l-bejgħ ikun dirett bejn il-produttur u l-konsumatur jew meta l-frott jinbiegħ b'ippakkjar sikur. Din il-parti tal-ispeċifikazzjoni tal-prodott ġiet ristrutturata mill-ġdid u kkumplimentata skont żewġ objettivi: jinkitbu regoli preċiżi li jistgħu jkunu kkontrollati faċilment. Id-dispożizzjonijiet relatati mal-ispjegazzjoni jew mar-rikomandazzjoni tneħħew mill-ispeċifikazzjoni tal-prodott li hija rreġistrata attwalment. L-ispeċifikazzjoni u l-preċiżjoni tar-regoli ta' tmexxija tal-ġonna tal-frott li jippromwovu ż-żamma tal-istat fiżiku tal-ħamrija/pjanti kollha sabiex b'hekk jippermettu t-tisħiħ tal-produzzjoni tal-frott fl-ambjent naturali. L-iskema tal-ħajja tal-prodott ġiet introdotta. Dawn ir-regoli jikkonċernaw: Kull varjetà ġdida għandha tirrispetta kriterji ta' aċċettazzjoni li għandhom jippermettu l-irkupru tal-ispeċifiċitajiet deskritti fid-deskrizzjoni tal-prodott. L-eżiġenzi ta' dan il-protokoll jinkludu: l-użu ta' materjal tal-pjanti ċertifikat jew ħieles mill-vajrusis; il-kunsiderazzjoni tal-varjetajiet ikkultivati fiż-żona ġeografika skont id-dispożizzjonijiet tal-ispeċifikazzjoni tal-prodott; l-osservazzjoni tal-imġiba kulturali u tas-saħħa. Sabiex jiġi protett il-potenzjal tal-produzzjoni tal-ġnien tal-frott, ġie introdott l-obbligu tal-użu tal-pjanti ħielsa mill-vajrusis. L-obbligi tal-produtturi tal-pjanti u tal-bdiewa f'każ ta' użu dirett tal-pjanti ġew speċifikati. Sabiex is-siġar ikollhom biżżejjed ħamrija u dawl favorevoli, id-densità tat-tħawwil hija ta' massimu ta' 3 500 pied għal kull ettaru għal kull tħawwil ġdid. Id-dispożizzjonijiet relatati ma' dan il-kapitolu huma kkumplimentati sabiex it-tkabbir tal-ħaxix ta' tħawwil isir obbligatorju sa mit-tielet sena ta' wara t-tħawwil, u sabiex dan jippreżenta mill-inqas 60 % tal-wiċċ ta' bejn ir-ringieli b'firxa bil-ħaxix ta' mill-inqas 2 metri. Fil-fatt, it-tkabbir tal-ħaxix jiffaċilita l-varjazzjonijiet tal-umdità bejn il-jum u l-lejl li jwassal għall-kulur roża fuq il-wiċċ tal-frott. Barra minn hekk, sabiex jiġu promossi prattiki kulturali aktar moderati fir-rigward tal-ambjent u biex b'hekk jiġu protetti l-karatteristiċi oriġinali tal-ħamrija, kwalunkwe użu tal-prodotti kimiċi sintetiċi għad-diżinfettar tal-ħamrija huwa pprojbit. Dawn id-dispożizzjonijiet kollha huma maħsubin għal- użu raġonevoli ta' inputs differenti. L-objettivi mixtieqa jinkludu: it-tisħiħ tal-ħarsien tal-integrità tal-elementi tal-produzzjoni (il-ħamrija, il-materjal tal-pjanti) sabiex jinżammu l-elementi distintivi tat-territorju tal-IĠP. il-produzzjoni tas-siġra ssir b'tali mod li din tingħata s-sustanzi regolarment, sabiex tibqa' siġra b'saħħitha, sors tal-maturazzjoni regolari u twila tal-frott. Dan l-objettiv huwa mfittex sabiex jinkiseb frott iebes u jqarmeċ, b'mod partikolari għat-tuffieħ. Fir-rigward tal-użu tal-prodotti tal-ħarsien tal-pjanti, il-grupp introduċa l-possibbiltà li flimkien mal-operaturi jippromwovi użu adattat ta' dawn il-prodotti wara l-osservazzjonijiet tekniċi fuq l-art. Dan jirrigwarda l-limitazzjoni tal-użu ħażin tal-prodotti tal-ħarsien tal-pjanti u b'hekk isaħħaħ ir-rabta bejn il-produzzjoni tal-frott u t-territorju tal-produzzjoni tiegħu. Id-dakkir min-naħal qed jitħeġġeġ bl-obbligu li tinżamm mill-inqas xehda waħda qrib tal-ġonna tal-frott f'raġġ massimu ta' 4 kilometri; id-distanza li tikkorrispondi għar-raġġ medju tal-attività tan-naħal. Analiżi fiżikokimika hija obbligatorja għall-ġbir. Din tippermetti l-iżgurar tal-karatteristiċi tal-frott. Dan l-għarfien jippermetti lill-operatur jiddeċiedi dwar kundizzjonjiet ta' ħżin li għandhom jiġu implimentati u dwar id-data tat-tqegħid fis-suq l-aktar adattata. Barra minn hekk kull trattament kimiku tal-frott wara l-ġbir huwa pprojbit, u b'hekk l-operaturi huma mħeġġa jiksbu frott ta' kwalità li jippromwovi l-preservazzjoni tagħhom. Id-dispożizzjonijiet dwar it-tul tal-ħżin skont kemm jinbiegħ malajr il-frott u t-tip ta' preservazzjoni tiegħu tneħħew. Fil-fatt, l-operaturi għandhom tagħmir ta' preservazzjoni effiċjenti għall-preservazzjoni tal-kwalità tal-prodott. Il-ġestjoni prattika titħalla f'idejn l-operatur li jmexxi l-iżvilupp tal-maturità ta' varjetajiet diversi, tal-kundizzjonijiet tal-preservazzjoni (it-temperatura, l-umdità) li jvarjaw, il-kundizzjonijiet tat-tqegħid fis-suq li jinbidlu maż-żmien. L-analiżijiet deskritti fil-punt "deskrizzjoni tal-prodott", li saru fil-mument tal-bejgħ, jiżguraw il-preservazzjoni tal-karatteristiċi oriġinali tal-frott. L-obbligi ta' dawk li jaħżnu u tal-ispedituri huma deskritti, b'mod partikolari l-projbizzjoni tal-ippakkjar finali ġol-pallets u l-obbligu tal-immarkar fuq kull frotta bi stiker individwali. L-obbligi tat-tikkettar ġew ikkumplimentati u speċifikati. Huma jipprevedu b'mod partikolari li l-prodotti ppakkjati jistgħu jingħataw tikketta skont it-tip tal-prodott. L-isem u l-indirizz tal-grupp, kif ukoll ir-referenzi dwar l-istruttura ta' kontroll ġew aġġornati. Klassi 1.6. Frott, ħaxix u ċereali, friski jew ipproċessati Il-"Pommes de Savoie" u l-"Poires de Savoie" għandhom dawn il-karatteristiċi: Għall-varjetajiet tat-tuffieħ isfar: kulur roża fuq naħa waħda. Għall-varjetajiet tat-tuffieħ b'żewġ kuluri: l-importanza tal-kulur tal-wiċċ għandu jikkorrispondi għall-ħtiġijiet tal-kategorija Extra definita fl-istandard NU/KEE fis-seħħ. Għall-varjetajiet Reinette Blanche du Kanada, Reinette Grise du Kanada, Reine des Reinettes, Belle de Boskoop, preżenza ta' ħmura Għal-lanġas: forma tawwalija u l-preżenza ta' ħmura għall-varjetajiet Conférence, Doyenné du Comice, Passe Crassane u Général Leclerc. Jikkorrispondu għall-kategoriji kummerċjali li ġejjin, definiti mir-Regolament kummerċjali fis-seħħ: Il-Kategorija Extra jew 1; Il-Kategorija 2, għall-frott li jippreżentaw biss difett fil-ħmura; il-karatteristiċi l-oħrajn tal-frott jikkorrispondu għall-kategorija Extra jew 1. Meta jitilqu mill-istazzjon tal-ħżin, il-"Pommes et Poires de Savoie"/"Pommes de Savoie"/"Poires de Savoie" għandu jkollhomil-valuri li ġejjin: Għat-tuffieħ isfar: Għat-tuffieħ b'żewġ kuluri: Għal-lanġas: Il-"Pommes de Savoie" huma kkaratterizzati minn bilanċ bejn il-kontenut taz-zokkor għoli u l-aċidità sostnuta u huwa iebes u jqarmeċ. Il-"Poires de Savoie" huma iebsa u jinħallu fil-ħalq, b'togħma mhux qawwija u ħelwa. Il-produzzjoni u l-ħżin tat-tuffieħ u tal-lanġas isiru fiż-żona ġeografika. Huwa obbligatorju li l-ippakkjar isir fiż-żona ġeografika minħabba: il-fraġilità tal-frott u s-sensittività tiegħu għaċ-ċaqliq li jeħtieġ attenzjoni partikolari min-naħa tal-istazzjonijiet tal-ippakkjar u l-inqas tqandil possibbli tal-frott; l-għarfien ta' dawk li jaħżnu u l-attenzjoni mogħtija lis-sorveljanza tal-kwalità tal-frott matul l-ippakkjar; is-sistema ta' identifikazzjoni tal-"Pommes et Poires de Savoie"/"Pommes de Savoie"/"Poires de Savoie" li teħtieġ it-twaħħil ta' stiker individwali li ssemmi l-oriġini ġeografika. It-twaħħil ta' din l-istiker issir fir-rigward tar-riżultati fiżikokimiċi għall-kummerċjalizzazzjoni. Irrispettivament mit-termini regolatorji applikabbli għat-tuffieħ u l-lanġas kollu, it-tikkettar tal-frott għandu jirrispetta r-regoli li ġejjin: id-dettalji tal-produttur jew tal-persuna li taħżen jew tal-persuna li tippakkja għandhom ikunu speċifikati; id-dettalji tal-korp taċ-ċertifikazzjoni għandhom ikunu speċifikati. Fin-naħa ta' fuq, hija limitata bil-lag Léman, lejn il-Lvant u x-Xlokk bl-Alpi, lejn il-Punent permezz tal-muntanji Colombier u permezz tal-muntanji Chartreuse. Hija tinsab f'altitudnijiet bejn 200 u 1 500 metru fuq art pjuttost muntanjuża, tipika tal-promontorju ta' Savoie. Fir-rigward tan-natura tal-ħamrija, il-promontorju tal-Alpi huwa magħruf għall-importanza ta' formazzjoni tal-ġebla tal-ġir predominanti msejħa molasse, spiss assoċjata ma' formazzjonijiet tat-tip morenika. Il-ħamrija kollha hija rikka fl-imluħ minerali u fl-ilma, flimkien ma' ħamrija pjuttost rikka fit-tafal granulometriku. Il-ħamrija ta' Savoie għandha wkoll il-partikolarità li tippreżenta rati għoljin ta' materjal organiku, minħabba l-preżenza ta' numru ta' trobbija tal-baqar. Ix-xtiewi huma twal u xi drabi ħorox, u s-sjuf huma sħan b'xita annwali medja ta' aktar minn 1 000 mm, li titla' anke sa 1 500 mm fiż-żona tal-muntanji prealpini. Huma mqassma sew matul iċ-ċiklu tat-tkabbir tas-siġar. Din il-klima kontinentali hija kkaratterizzata minn varjazzjonijiet importanti fit-temperatura li huma espressi mill-frisk ta' billejl fis-sajf u mid-differenzi tal-umdità kkaratterizzati bejn il-jum u l-lejl. It-temperaturi medji ġeneralment huma baxxi. Huma bejn 8 °C u 10 °C skont l-altitudni. Fir-rigward tal-fatturi umani, il-kultura tat-tuffieħ u tal-lanġas ilha teżisti ħafna f'Savoie u tagħmel parti mis-sistema tradizzjonali tal-kultivazzjoni mħallta u tat-trobbija tal-bhejjem. Kif muri fl-elementi storiċi identifikati, fl-aħħar tat-tletinijiet, il-produzzjoni tal-frott kienet issir f'żoni żgħar tal-produzzjoni u b'għadd kbir ta' varjetajiet. F'dawn iż-żoni ta' produzzjoni tal-frott, il-bdiewa kienu jafu jmexxu xogħol twil ta' selezzjoni tal-ħamrija, tal-materjal veġetali u ta' varjetajiet li huma l-aktar adattati għall-kundizzjonjiet tal-klima lokali. Il-"Pommes et Poires de Savoie" għandhom dawn il-karatteristiċi: it-tuffieħ huwa iebes u jqarmeċ, u l-lanġas huwa iebes u jinħall fil-ħalq; bilanċ bejn il-kontenut taz-zokkor għoli u l-aċidità sostnuta, li jħalli togħma qarsa fil-ħalq. forma viżiva aktar tawwalija għal-lanġas. Ir-rabta kawżali tal-IĠP "Pommes et Poires de Savoie"/"Pommes de Savoie"/"Poires de Savoie" hija bbażata fuq il-kwalità speċifikata u r-reputazzjoni tagħha. Iż-żona ġeografika tal-IĠP tippreżenta kundizzjonijiet naturali li jwasslu għall-kultura tal-frott minħabba għadd ta' fatturi: Il-ħamrija kollha hija rikka fl-imluħ minerali u fl-ilma, flimkien ma' ħamrija pjuttost rikka fit-tafal granulometriku u fertilizzazzjoni minerali dgħajfa li jippermettu tkabbir bilmod tal-frott: il-frott huwa inqas mgħarraq bl-ilma iżda l-multiplikazzjoni ċellulari tibqa' kbira. Din il-karatteristika toħloq il-karatteristika krokkanti tal-"Pommes de Savoie". Ir-rikezza tal-ħamrija tippromwovi l-maturazzjoni tat-tuffieħ u tal-lanġas li jeħtieġu jmexxu malajr kwantità kbira ta' nutrijenti minħabba l-ħajja qasira taċ-ċiklu tat-tkabbir attiv. L-istaġun tat-tkabbir attiv huwa qasir minħabba l-kundizzjonijiet klimatiċi ħorox. Il-klima taż-żona ġeografika wkoll toħloq l-ispeċifiċitajiet tal-"Pommes et Poires de Savoie". L-IĠP "Pommes et Poires de Savoie"/"Pommes de Savoie"/"Poires de Savoie" tibbenifika fl-aħħar minn ċerta reputazzjoni b'tali mod li llum hija rikonoxxuta minn kulħadd għall-kwalità tagħha. L-Iskola Nazzjonali Superjura tal-Furnar f'Yssingeaux, fejn it-taħriġ isir minn pastiċċiera tas-soċjetà "Meilleurs Ouvriers de France" ("L-Aqwa Ħaddiema ta' Franza"), issemmi l-"Pommes et Poires de Savoie" għat-togħma tajba tagħhom. (it-tieni subparagrafu tal-Artikolu 6(1) ta' dan ir-Regolament) Klassi 1.3. Ġobon Ir-"Raclette de Savoie" huwa ġobon b'qalba ppressata u mhux imsajra li ġej mill-ħalib tal-baqra mhux imsajjar (cru) jew imsaħħan imma mhux pastorizzat (thermisé. Ir-"Raclette de Savoie" għandu forma tonda, b'dijametru ta' bejn 28 cm u 34 cm bl-għoli tal-ġnub ta' bejn 6 cm u 7,5 cm. Għandu kontenut ta' solidi totali ta' 56 % jew aktar. Il-proporzjon ta' xaħam/għall-prodott niexef huwa bejn 48 % u 52 %. Il-kontenut tal-melħ huwa bejn 1,4 % u 2,2 %. Ir-"Raclette de Savoie" għandu pH ta' 5,50 jew ogħla u kontenut NH3 ta' 60 mg jew aktar għal kull 100 g ta' ġobon. Ir-"Raclette de Savoie" għandu qoxra xaħmija, b'kulur isfar jagħti fil-kannella u l-qalba għandha kulur abjad li tagħti fl-isfar lewn it-tiben. Il-qalba jista' jkollha xi ftit toqob u l-konsistenza tagħha hija soda u li tinħall. Meta din tissaħħan, il-konsistenza tagħha tirtab u tinħall. Ir-"Raclette de Savoie" ftit jerħi żejt waqt li jkun qiegħed jissaħħan. Ir-"Raclette de Savoie" jinbiegħ fil-forom li ġejjin: f'biċċiet: f'biċċiet ġejjin għall-ponta, imqatta'; f'unitajiet ta' bejgħ lill-konsumatur (UVC) ippakkjati minn qabel: imqatta'. Peress li huwa maħsub għall-bejgħ ippakkjat minn qabel f'unitajiet ta' bejgħ lill-konsumatur, ir-"Raclette de Savoie" jista' jinħadem f'forma ta' parallelepiped b'tul ta' 28 cm u wisa' ta' 34 cm u b'għoli tal-ġnub ta' bejn 6 cm u 7,5 cm. L-għalf tal-merħla tal-ħalib jikkonsisti fil-kategoriji ta' għalf li ġejjin: Għalf oħxon li jikkostitwixxi r-razzjon bażiku: Ħaxix, ħuxlief, ħuxlief tat-tieni ħsad, qamħirrun aħdar, sorgu, tiben, kultivazzjoni tal-uċuħ tar-raba' sekondarji ħlief l-ispeċi tal-familja tal-brassika. L-għalf ibbażat fuq għalf oħxon aħdar huwa obbligatorju għal mill-inqas 150 jum fis-sena, konsekuttivi jew mhux konsekuttivi, ekwivalenti għal mill-inqas 50 % tar-razzjon bażiku. 100 % tal-għalf oħxon mogħti lill-baqar li jipproduċu l-ħalib, ġej miż-żona ġeografika. Għalf bil-massa: Ċifċiegħ tal-qamħirrun u qamħirrun tal-qamħ umdu, għalf imnixxef, alfalfa mnixxfa, polpi tal-pitravi mnixxfin, pitravi għall-għalf. L-għalf imnixxef, iċ-ċifċiegħ tal-qamħirrun, il-qamħirrun tal-qamħ umdu u l-pitrava għall-għalf, li mhux ġejjin miż-żona ġeografika għandhom ikunu limitati għal 4 Kg ta' materja niexfa għal kull baqra li tipproduċi l-ħalib bħala valur medju ta' kuljum fis-sena. Għalf kumplimentari u addittivi: Żrieragħ taċ-ċereali u d-derivattivi tagħhom (granza, dqiq, qamħ użat imnixxef), żrieragħ u pasta taż-żrieragħ żejtnin u tal-proteini, koprodotti (konċentrat tal-proteina tal-alfalfa, nitroġenu li ma fihx proteina, urea < 3 % fl-għalf komplementari), melassat u żejt veġetali bħala legatur, minerali, vitamini, mikronutrijenti u estratti naturali tal-pjanti. Id-distribuzzjoni tax-xorrox li ssir fir-razzett hija awtorizzata f'perjodu massimu ta' 24 siegħa mit-tiswib. Fil-każ tal-produzzjoni fl-irziezet, il-ħalib li jintuża għall-produzzjoni tar-"Raclette de Savoie" jkun ġej minn merħla ta' baqar li jipproduċu l-ħalib li mill-inqas 75 % minnhom huma baqar tat-tip Abondance, Montbéliarde jew Tarentaise. Fil-każ tal-proċessur, il-ħalib miġbur maħsub għall-produzzjoni tar-"Raclette de Savoie" jkun ġej minn merħla totali ta' baqar li jipproduċu l-ħalib li mill-inqas 75 % minnhom huma baqar tat-tip Abondance, Montbéliarde jew Tarentaise. Sabiex tiġi żgurata l-konformità ma' dawn ir-regoli, il-kompożizzjoni tal-merħla tal-baqar li jipproduċu l-ħalib tista' tevolvi biss b'mod li jiżdied in-numru ta' baqar tat-tip Abondance, Montbéliarde ou Tarentaise. L-operazzjonijiet tal-produzzjoni tal-ħalib, tat-trasformazzjoni u tal-maturazzjoni għandhom isiru fiż-żona ġeografika ddefinita. Il-produzzjoni tal-ħalib maħsuba għall-produzzjoni tar-"Raclette de Savoie" fiż-żona ġeografika hija ġġustifikata mill-importanza tar-riżors tal-għalf tar-reġjun, li huwa ta' vantaġġ fil-produzzjoni tal-ġobon. Dan jagħti lill-ġobon il-karatteristiċi tiegħu. l-isem u l-indirizz tal-manifattur jew tal-persuna responsabbli għall-maturazzjoni jew dik responsabbli mill-ippakkjar; l-isem tal-korp ta' ċertifikazzjoni. Iż-żona ġeografika tkopri kompletament iż-żewġ dipartimenti ta' Savoie u ta' Haute-Savoie u l-muniċipalitajiet li ġejjin tad-départements Ain u Isère. Fir-rigward tat-topografija u tal-ġeoloġija tagħha, iż-żona ġeografika tar-"Raclette de Savoie" hija diverġenti sew. Fil-biċċa l-kbira tagħha, it-topografija għandha altitudni ta' bejn 200 metru u 2 500 metru b'ħamrija spiss fonda, li normalment tirriżulta minn muntanji kristallin qodma u muntanji tal-ġebla tal-ġir. Il-klima hija tipikament muntanjuża: ix-xtiewi huma twal u spiss ħorox, u s-sjuf huma sħan. Ħlief għall-widien bejn il-Maurienne u t-Tarentaise, li ġeneralment jaraw inqas xita, l-ammont ta' xita fis-sena fiż-żona ġeografika jiżdied, b'medja ta' bejn 1 000 mm sa 1 500 mm ta' ilma f'dejl il-muntanji prealpini. Din il-karatteristika taż-żona ġeografika tiffavorixxi t-tkabbir tal-ħaxix. Minħabba l-kompożizzjoni tal-ħamrija u l-ammont ta' xita tagħha, iż-żona ġeografika tikkostitwixxi territorju b'mergħat ta' kwalità. Il-mergħat, kemm dawk li jintużaw għall-mergħa kif ukoll dawk li jintużaw għall-ħuxlief, jippreżentaw flora rikka u diversifikata, li hija tipika taż-żona muntanjuża tal-Alpi. Fin-naħa tal-punent taż-żona ġeografika tista' ssir ukoll il-produzzjoni taċ-ċereali u tal-qamħirrun. L-istorja tar-"Raclette de Savoie" hija marbuta mill-qrib ma' dik tal-Alpi. L-ewwelnett hija tagħmel parti mill-istorja tat-trobbija u tal-għarfien tal-produtturi tal-ġobon fl-Alpi. Ir-"Raclette de Savoie" oriġina fil-Medju Evu, meta r-rgħajja kienu jieklu "biċċiet tondi tal-ġobon" speċjalment fis-sajf: in-nofs ġobna li kienet titpoġġa quddiem in-nar tal-ħatab kienet tinħall. Kien biss fil-bidu tas-seklu XX meta feġġ l-isem "raclette", b'referenza għall-azzjoni ta' meta wieħed iħokk il-wiċċ maħlul tal-ġobon biex jitpoġġa fuq il-patata fil-platt. Ir-"Raclette de Savoie" żviluppa fil-qalba ta' reġjun fejn is-sistemi tal-mergħat huma dominanti, u t-trobbija hija bbażata fuq l-użu tar-riżors tal-għalf u tar-razez lokali. F'dan ir-reġjun kienet ilha teżisti wkoll produzzjoni tradizzjonali tal-ġobon ippressat li tiġbor għarfien speċifiku tal-produtturi tal-ġobon u metodi ta' produzzjoni tal-ħalib adattat għal din it-teknoloġija. Minħabba d-daqs medju tiegħu, ir-"Raclette de Savoie" ikkumplimenta gradwalment il-ġobnijiet l-oħrajn ta' Savoie. Fil-fatt huwa ppermetta l-konservazzjoni ta' kwantitajiet żgħar tal-ħalib meta mqabbel ma' ġobon kbir ħafna. Dan il-kuntest, assoċjat ma' organizzazzjoni soċjo-ekonomika tal-agrikultura ta' Savoie li storikament tibbaża fuq is-sistema tal-frott (isem lokali tal-kooperattivi tal-ġobon) immaniġġjata mill-bdiewa, ippermetta l-iżvilupp ta' kultura tal-ġobon kondiviża fost il-bdiewa u l-produtturi tal-ġobon. Ir-"Raclette de Savoie" ibbenifika wkoll mill-iżvilupp tat-turiżmu xitwi mis-snin 1960-1970 u mill-istorja industrijali tal-Alpi, bl-introduzzjoni tal-apparat għat-tisħin (raclette), grazzi għad-disponibbiltà tal-faħam abjad. L-iżvilupp tar-"Raclette de Savoie" huwa għalhekk marbut mal-iżvilupp tal-apparati għat-tisħin (raclette) li żviluppaw grazzi għal ftehim bejn l-intrapriżi Rippoz u Téfal, fis-snin 1975 f'Savoie. Il-ħakma tat-teknoloġija tal-inkollar tat-teflon fuq l-aluminju, is-sostituzzjoni tan-nar bil-ħatab għall-ħadid fondut, imbagħad l-użu tal-ewwel apparati elettroniċi fir-ristoranti, ippermettew l-iżvilupp ta' metodu ġdid tal-konsum tar-"Raclette de Savoie", imsaħħan fuq pjanċi individwali. L-iżvilupp tat-turiżmu tal-massa tal-isports tax-xitwa fis-sebgħinijiet u tal-kostruzzjoni ta' stazzjonijiet li nħolqu biex iwieġbu għad-domanda dejjem tikber għal dan it-tip ta' divertiment, ikkontribwixxew għar-reputazzjoni tar-"Raclette de Savoie" bħala ġobon emblematiku li jittiekel f'dawn l-okkażjonijiet. Illum il-ġurnata, il-produzzjoni tal-ħalib maħsuba għall-produzzjoni tar-"Raclette de Savoie" għadha bbażata fuq l-użu ta' ħafna ħaxix fiż-żona ġeografika iżda wkoll fuq iż-żamma tat-tradizzjoni tat-trobbija tar-razez tradizzjonali: Abondance, Montbéliarde u Tarentaise. Dawn għarfu juru l-kapaċità tagħhom ta' adattabbiltà għal-limitazzjonijiet fiżiċi u klimatiċi tal-ambjent: il-morfoloġija adattata għall-mergħa fuq il-mergħat weqfin, it-tolleranza termika, il-kapaċità tal-użu tar-ragħa fis-sajf u l-għalf niexef fix-xitwa. Barra minn hekk, it-teknoloġiji użati fil-produzzoni tar-"Raclette de Savoie" huma adattati għall-karatteristiċi tal-ħalib deskritti hawn fuq. Il-produtturi tal-ġobon jibbenefikaw minn dawn il-karatteristiċi u jafu jaġġustaw il-parametri kollha tal-produzzjoni sabiex jiksbu l-ispeċifiċitajiet tar-"Raclette de Savoie". Il-kontroll tal-kontenut tax-xaħam jikkostitwixxi punt tat-tluq importanti li spiss iħeġġeġ lill-produtturi tal-ġobon biex jagħmlu xkumatura parzjali tal-ħalib. Tingħata wkoll importanza sew lill-fermentazzjoni tal-ħalib, u b'mod partikolari s-selezzjoni u l-ġestjoni tal-flora termofili. Il-passi tal-lattożju u tal-ippressar huma wkoll passi ewlenin fil-proċess tal-produzzjoni, li jikkontribwixxu għall-kontroll tal-pH. Il-maturazzjoni ssir b'mod tradizzjonali fuq pjanċi tal-injam għal perjodu ta' mhux inqas minn tmien ġimgħat li tiffavorixxi proteolasi tajba tal-ġobon. Huwa kkaratterizzat mill-fatt li jinħall u mill-ebusija tiegħu fil-kesħa. Karatteristika partikolari tar-"Raclette de Savoie" hija li jista' jiddellek faċilment u ftit jerħi żejt meta jissaħħan. Huwa jiddistingwi ruħu wkoll minn konsistenza bi ħjut, ħafifa ħafna speċjalment meta mqabbel ma' ġobnijiet (raclettes) oħrajn. Fil-ħalq, ir-"Raclette de Savoie" jinħall sew u ftit iwaħħal. Ir-rabta bejn ir-"Raclette de Savoie" u ż-żona ġeografika tiegħu hija bbażata fuq il-kwalità partikolari tiegħu. L-ispeċifiċitajiet tar-"Raclette de Savoie" ġejjin mill-għarfien tal-produzzjoni tal-ħalib u tal-produzzjoni speċifika għaż-żona ġeografika. Il-produzzjoni tal-ħalib fiż-żona ġeografika tippermetti, barra l-aħjar użu tar-riżors tal-mergħa b'rispett lejn l-użanzi antiki, l-ottimizzazzjoni tal-kwalità tal-ħalib li ġej minn razez tradizzjonali. Dan il-ħalib, li huwa prodott fi kwantitajiet kbar grazzi għal għalf speċifiku, jippreżenta adattabbiltà aħjar għall-produzzjoni tar-"Raclette de Savoie" minn dawk tar-razez l-oħrajn fl-istess kundizzjonijiet: l-iffriżar li jinkiseb wara li jiżdied it-tames huwa aktar iebes u l-produzzjoni tal-ġobon hija aktar għolja, huwa jadatta għalhekk b'mod partikolari għall-forma speċifika tar-"Raclette de Savoie". Barra minn hekk il-ħiliet tal-produtturi tal-ġobon matul il-produzzjoni tar-"Raclette de Savoie" għandhom ċertu impatt fuq l-ispeċifiċitajiet kollha tal-prodott. Il-kontroll tal-kontenut tax-xaħam jaffettwa direttament l-elastiċità fis-sħana, il-kwalità li jiddellek u l-ftit tnixxija ta' żejt tar-"Raclette de Savoie". Il-konsistenza ħafifa definita hija wkoll marbuta mal-perċentwal baxx ta' lattat L. li ġej prinċipalment mill-ispeċifiċità tal-fermentazzjoni f'fermenti termofili u tal-lattożju. Il-proċess tal-maturazzjoni, li jiffavorixxi livell ta' proteolasi importanti, għandu impatt fuq l-ispeċifiċitajiet tal-irtubija fil-kesħa u tal-ebusija tar-"Raclette de Savoie". (it-tieni subparagrafu tal-Artikolu 6(1) ta' dan ir-Regolament) Fil-kuntest tan-negozjati li għaddejjin bħalissa mal-Ġappun għal Ftehim ta' Kummerċ Ħieles (minn hawn 'il quddiem "il-Ftehim"), li jinkludi kapitolu dwar l-Indikazzjonijiet Ġeografiċi, l-awtoritajiet Ġappuniżi ppreżentaw il-lista mehmuża ta' Indikazzjonijiet Ġeografiċi, biex jiġu protetti skont il-Ftehim. Il-Kummissjoni Ewropea bħalissa qiegħda tikkunsidra jekk dawn l-Indikazzjonijiet Ġeografiċi għandhomx jiġu protetti skont il-Ftehim bħala Indikazzjonijiet Ġeografiċi, fit-tifsira tal-Artikolu 22(1) tal-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ. Il-Kummissjoni tistieden lil kull Stat Membru jew pajjiż terz, jew kull persuna fiżika jew legali li għandha interess leġittimu, li hija residenti jew stabbilita fi Stat Membru jew f'pajjiż terz, biex topponi t-tali protezzjoni billi tibgħat dikjarazzjoni debitament sostanzjata. Id-dikjarazzjonijiet ta' oppożizzjoni għandhom jaslu għand il-Kummissjoni fi żmien xahrejn mid-data ta' din il-pubblikazzjoni. Id-dikjarazzjonijiet ta' oppożizzjoni għandhom jintbagħtu f'dan l-indirizz tal-posta elettronika: AGRI-A2@ec.europa.eu Id-dikjarazzjonijiet ta' oppożizzjoni jiġu eżaminati biss jekk jaslu fil-limitu taż-żmien stabbilit hawn fuq, u jekk juru li l-protezzjoni tal-isem propost: toħloq kunflitt mal-isem ta' xi varjetà tal-pjanti jew ta' xi razza tal-bhejjem u, minħabba f'hekk, il-konsumatur jista' jitfixkel dwar l-oriġini vera tal-prodott; minħabba r-reputazzjoni tal-marka kummerċjali, tal-fatt li tkun magħrufa sew, u minħabba t-tul ta' żmien li ilha tintuża, tista' tqarraq bil-konsumatur dwar l-identità vera tal-prodott; tipperikola l-eżistenza ta' isem jew ta' marka kummerċjali kompletament jew parzjalment identiku/a, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk jistgħu jingħataw dettalji li minnhom wieħed jista' jikkonkludi li l-isem li għalih qed titqies il-protezzjoni huwa ġeneriku. Il-kriterji msemmija hawn fuq għandhom ikunu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-protezzjoni possibbli ta' dawn l-ismijiet fl-Unjoni Ewropea hija soġġetta għall-konklużjoni b'suċċess ta' dawn in-negozjati, kif ukoll għall-att legali sussegwenti.